Imagini video care vă pot afecta emoțional!
Accidentul s-a petrecut pe 4 mai, pe autostrada D1, spre Polonia, nu departe de graniță, la ieșirea spre Bohumín, la aproximativ 20 de kilometri nord de Ostrava. Imaginile arată un transportor pe banda din dreapta, cu un vechi tanc T-34 pe platformă. În spatele lui e oprită o Skoda Fabia roșie.
Masakra.
4/05 na czesko-polskim pograniczu, w okolicach Bohumina. pic.twitter.com/L1NKjpgxTR
— Bambo (@obserwujesobie) May 7, 2024
Potrivit poliției, vehiculele așteptau în fața unei bretele de ieșire de pe autostradă. Câteva secunde mai târziu, un alt camion apare în imagine, un transportator de mașini. Se pare că șoferul nu a fost atent la situația de pe drum. A intrat în Skoda cu viteză mare și fără frânare și a împins-o în camionul din față, violent.
În urma coliziunii, una dintre mașinile transportate s-a desprins complet din suporturile sale și a căzut, mai multe mașini transportate au fost avariate pe platformă.
Potrivit poliției cehe, doi bărbați se aflau Skoda. Mașina era condusă de un bărbat de 75 de ani și cu el era un pasager de 51 de ani.
Șoferul a murit la locul accidentului. Bărbatul de 51 de ani a supraviețuit, dar a fost grav rănit și transportat cu elicopterul la un spital din Ostrava, unde medicii l-au pus în comă indusă.
Șoferul autocamionului care transporta tancul a fost și el rănit ușor. Acesta ducea vehiculul militar vechi la o demonstrație, în Kravinsko.
Datorită înregistrării, anchetatorii au reușit să rezolve fără probleme ancheta. Doar o zi mai târziu, șoferul în vârstă de 54 de ani care a provocat accidentul a fost acuzat de omor din culpă și vătămare corporală gravă. El riscă o pedeapsă cu închisoare de până la șase ani.